kardosdrur/scandi-wiki huggingface dataset:
Mascha Vang

Mascha Marianne Vang  (døbt Marianne Vang Christensen, født 31. juli 1979 i Byrsted) er en dansk blogger, tv-personlighed, model og realitystjerne.

Opvækst 
Hun er født og opvokset i Byrsted i Himmerland, 20 km syd for Aalborg. Hendes far var vognmand og kørte med foder, og hendes mor var hjemmegående. Hun hed oprindeligt Marianne, efter hendes fars ønske, mens moderen foretrak Mascha. Selv foretrækker hun Mascha og har brugt navnet officielt. Hun blev uddannet kosmetolog i Aalborg, makeupartist i Kolding, arbejdede i tøjbutik i Odense, stod i lære hos Bahne i Næstved og har været et halvt år på frisørskole.

Medie-karriere 
Hun startede sin karriere i realityshowet Villa Medusa i år 2000, hvor deltagerne, som alle var uden penge på lommen, skulle finde arbejde i et turistområde for at få til husleje og husholdning. Villa Medusa var forgænger for Big Brother. Hendes helt store gennembrud kom i 2005, hvor hun deltog i Paradise Hotel, hvilket medførte at hun fik tilnavnet den "barmfagre blondine". I 2008 medvirkede hun i Zulu Djævleræs, hvor hun var på hold med Simon Talbot, og de gik videre til semifinalen og senere til finalen. Herudover var hun deltager i DR's program Høvdingebold, som høvding for "Coverbabes". I 2010 medvirkede hun i 4-stjerners Middag og Fangerne på Fortet. I 2011 deltog hun sammen med Pelle Hvenegaard og Karsten Green i Zulu Gumball. Hun har deltaget i Masterchef og Dit hjem i vores hænder.

Mascha Vang har været radiovært på DR's DAB kanal P5000 og har tidligere været vært på The Voice TV. Hun har lavet adskillige fotosessions til det månedlige mandemagasin FHM, og har sammen med Kira Eggers og Anne Lindfjeld også haft en sexbrevkasse i magasinet.
Hun er direktør i blognetværket Blogly.

I 2013 var hun den mest søgte danske person på Google,
og en opgørelse fra 2016 satte hende i top fem over danske modebloggere.

Privat 
Sammen med racekøreren Nicolas Kiesa har hun datteren Hollie Nolia, der er født den 5. oktober 2012.

Den 12. januar 2014 blev hun og Kira Eggers slået ned på Casper Christensens natklub, Sunday Club, af en mand, som ifølge ugebladet Her & Nu er en ven af fodboldspilleren Nicki Bille. På hendes Facebook-side meldte Kira Eggers, at hun efter en nat på Rigshospitalets Traumecenter er okay efter omstændighederne.

I 2014 og 2015 var hun kæreste med komikeren Andreas Bo.

Hun blev i august 2022 gift med jagerpiloten Troels Krohn Dehli.

Referencer

Eksterne henvisninger 
 
 Mascha Vang, fra Sexguf.dk
 Mascha Vang | Bloggers Delight

Radioværter fra Danmark
Ansatte i DR
Deltagere i Paradise Hotel (Danmark)
Modeller fra Danmark
Fotomodeller fra Danmark
Pasto

Pasto, formelt San Juan de Pasto, er en by i den sydvestlige del af Colombia, med et indbyggertal (pr. 2005) på cirka 383.000. Byen blev grundlagt i 1536, og ligger ved foden af den over 4.000 meter høje vulkan Galeras.

Byer i Colombia
Etableret i 1536
Haßlach (flod)

Haßlach er en flod i Landkreis Kronach i Bayern i Tyskland. Den har sit udspring ved Haßlach ved Teuschnitz og munder efter cirka 35 km ud i Rodach ved byen Kronach.

Navnet 
Navnet Haßlach kommer fra Hasselbusken.

Forløb 
Haßlach løber gennem landsbyerne Haßlach (ved Teuschnitz), Förtschendorf, Rothenkirchen, Pressig, Neukenroth, Stockheim, Haßlach (ved Kronach), Gundelsdorf, Knellendorf og byen Kronach, hvor den munder ud i Rodach.
.

Eksterne henvisninger 
 Vandstand ved Neukenroth, HND Bayern

Floder i Bayern
Liga Deportiva Universitaria

Liga Deportiva Universitaria, også blot kendt som La Liga, er et fodboldhold fra Quito i Ecuador. La Liga er nidobbelt ecuadorianske mestre, senest i 2007, og efterfølgende vandt holdet for første gang Copa Libertadores i 2008.

Eksterne henvisninger 

Fodboldklubber i Ecuador
Etableret i 1930
Kronach (flod)

Kronach er en flod i Landkreis Kronach (Oberfranken) i Bayern, Tyskland. Floden kendes i det 15. århundrede under navnet Cranach. Kronach opstår ved sammenløbet af Kremnitz og Grümpel.

Forløb
Kronach er kun cirka 8 km lang. Følgende floder munder ud i Kronach:
Eibenbach, Tiefenbach, Trebesbach, Remschlitz og Hainbach.

Kronach løber gennnem landsbyerne Steinberg, Friesen, Dörfles og byen Kronach, hvor den løber ud i Haßlach.

Kildebække

Kremnitz 
Kremnitz løber gennem Geschwend og Gifting. Kremnitz er cirka 10 km lang. Kilden ligger ved Reichenbach. Følgende bække munder ud i Kremnitz: Doberbach, Pfaffenbach og Teuschnitz.

Grümpel 
Grümpel løber gennem Effelter og Wilhelmsthal. Grümpel er cirka 5 km lang. Kilden ligger ved Tschirn. Ud i Grümpel løber Dorfbach, Kugelbach, Gottlersbach, Glasbach og Steinbach.

Eksterne henvisninger
 Vandstand bei Steinberg, HND Bayern

Floder i Bayern
Det gyldne Horn

Det gyldne Horn (tyrkisk:  Haliç  – "kanal") er en arm af Bosporus, strædet som adskiller den europæiske og asiatiske del af Tyrkiet.

Det gyldne Horn strækker sig fra Bosporus ca. 7 km i nordvestlig retning ind i det europæiske Tyrki og deler dermed den europæiske del af Istanbul i to. Bugten er op mod 800 m bred og har en gennemsnitlig dybde på 40 m. Haliç krydses af tre broer – Galatabroen, Atatürkbroen og Fatihbroen.

Kanalen fik tilnavnet Det gyldne Horn i Osmannerrigets tid, da bredderne tjente som rekreationssteder for sultanen og rigets ledende familier, som havde paladser og strandvillaer kendt som yalı. I løbet af 1900-tallet blev områderne på begge sider af Det gyldne Horn skæmmet af industriområder, men i de senere år har rehabiliteringsprogrammer gengivet området noget af fordums storhed.

På nordsiden af Det gyldne Horn ligger det traditionsrige hotel Pera Palas, som blev bygget i tilknytning til Orientekspressen, og derfor også har huset mange kendte, deriblandt forfatterne Agatha Christie og Ernest Hemingway, ligesom den tyrkiske Kemal Atatürk forberedte den tyrkiske uafhængighedskamp under ophold på hotellet.

Kanaler
Istanbul
Gamba Osaka

er en japansk fodboldklub fra Osaka, der spiller i J. League Division 1. Gamba Osaka har vundet denne liga en enkelt gang i 2005, men den største triumf opnåede klubben med sejr i Asiens Champions League i 2008.

Historiske slutplaceringer

Nuværende trup 
Pr. 9. september 2019.

Noter

Eksterne henvisninger 
 J.League

Fodboldklubber i Japan
Osaka
Mar del Plata

Mar del Plata er en by i den østlige del af Argentina, med et indbyggertal (pr. 2001) på cirka 541.000. Byen ligger i Buenos Aires-provinsen, på landets Atlanterhavskyst.

Stedet er kendt for de store hvaler som svømmer rundt i havnene.

Eksterne henvisninger 

Byer i Argentina
Salta (Argentina)

Salta er en by i den nordlige del af Argentina, med et indbyggertal (pr. 2001) på cirka 462.000. Byen ligger i Salta provinsen, og ligger ved foden af Andesbjergene.

Byer i Argentina
Corrientes

Corrientes er en by i den nordlige del af Argentina, med et indbyggertal (pr. 2010) på cirka 346.000. Byen er hovedstad i en provins af samme navn, og ligger ved bredden af Paraná-floden 50 km sydvest for grænsen til Paraguay.

Byer i Argentina
Bahía Blanca

Bahía Blanca er en by i den østlige del af Argentina, med et indbyggertal (pr. 2001) på cirka 274.000. Byen ligger i Buenos Aires provinsen, på landets Atlanterhavskyst.

Eksterne henvisninger 

Byer i Argentina
Rio Branco

Rio Branco er en by i den vestlige del af Brasilien, med et indbyggertal på cirka . Byen ligger i delstaten Acre, tæt ved grænserne til nabolandene Peru og Bolivia.

Referencer

Eksterne henvisninger
Just Fabritius

Gotthilf Just Fabritius (1. september 1703 i København – 7. maj 1766) var en dansk handelsmand og etatsråd.

Liv og gerning 
Er født 1. september 1703 i København, hvor hans fader, Herman Fabritius (f. 1666 d. 1729), var vinhandler; hans moders navn var Elisabeth Marie f. d’Abbestée. Ligesom sin broder Michael Fabritius kastede han sig med held over handelsvirksomhed og kom navnlig i levende forbindelse med hoffet under Christian 6. og Frederik 5. 1759 benyttedes hans hjælp ved forsøgene på at rejse et større udenlandsk statslån. Allerede 1736 var han blevet en af direktørerne i den da oprettede Kurantbank; 1751 beskæftigede han sig i forbindelse med en anden af datidens betydelige købmænd, Just Hemmert, meget med handelen på Marokko, og der skete næppe noget af væsentlig økonomisk betydning her i landet, uden at han var delagtig i det. 

Han havde del i, at Frederiksværk blev skabt, i det det var til ham og Johan Frederik Classen, at Frederik 5. 1756 skænkede det Peyrembertske Kanonværk (den tidligere agatmølle) ved Arresø, og da H.C. Schimmelmann i 1764 havde købt plantagerne på De vestindiske Øer med det tilhørende sukkerraffinaderi i København af regeringen, blev Fabritius deltager i foretagendet. 1743 fik han titel som agent og 1751 som etatsråd. I slutningen af 1760 omtales han som svag, og den 7. maj 1766 døde han.

Ægteskab og familie 
Han var gift med Mariane født de Bruguier (f. 1709 d. 1776), vistnok datter af en hamborgsk købmand, deltager i huset Alexandre Bruguier & fils.

Han lod landstedet Christiansholm ved Klampenborg opføre. Det fine rokoko-landsted fra 1746-48 eksisterer fremdeles.

Fabritius Allé i Klampenborg blev i 1925 opkaldt efter ham.

Noter 

Danskere i 1700-tallet
Personer fra København
Just
Personer fra Frederiksværk
Grosserere fra Danmark
Personer i Dansk Biografisk Leksikon
Offentlig myndighed

En offentlig myndighed er et offentlig forvaltningsenhed, der har en lovudøvende funktion inden for rammerne af en stat, en delstat, en region eller en kommune, og som ikke er en parlamentarisk forsamling. 

Store dele af den offentlige administration, ministerierne, militæret og diplomatiet er alle offentlige myndigheder. Andre eksempler er styrelser, direktorater, væsener, tilsyn, forvaltninger og tjenester. Domstolene er en særlig type offentlig myndighed, idet de i modsætning til de førnænvte er dømmende.

Karakteristisk for den offentlige myndighed er, at den har lovhjemmel til at være myndighedsudøvende, dvs. at myndigheden kan udstede påbud og, hvis ikke de opfyldes, sanktioner. En offentlig myndighed er samtidig en juridisk person, og kan dermed også selv gøres til genstand for strafansvar. Straffeloven indeholder et særligt afsnit om forbrydelser mod offentlige myndigheder.

Samfund

fr:pouvoir public
Georg Friedrich Knapp

Georg Friedrich Knapp (født 7. marts 1842 i Gießen, Tyskland, død 20. februar 1926) var en tysk økonom, økonomisk historiker og grundlægger af cartalismen, der er en skole indenfor monetær teori. 

Fra 1874 var han professor ved Université de Strasbourg. I sit hovedværk, Staatliche Theorie des Geldes fra 1905, var hans centrale pointe, at penge kun accepteres som betalingsmiddel, fordi vi har givet dem den status. Dermed skabte han cartalismen, der har fået en vis udbredelse og bl.a. påvirket Keynes' pengeteori.

Eksterne henvisninger 
 The State Theory of Money , engelsk oversættelse fra 1924 af Staatliche Theorie des Geldes

Økonomer fra Tyskland
Dorthe Laustsen

Dorthe Laustsen (født 25. april 1945) er en dansk politiker, der siden april 2006 har været rådmand for Magistratsafdelingen for Sundhed og Omsorg samt viceborgmester i Aarhus Kommune, valgt for Socialistisk Folkeparti (SF).

Dorthe Laustsen er udddannet pædagog, konsulent fra Danmarks Lærerhøjskole samt bachelor i pædagogik. Hun har arbejdet som daginstitutionsleder og som konsulent i Aarhus Kommunes børn- og ungeforvaltning. 

Siden 1976 har hun været medlem af SF, og hun har været byrådsmedlem for partiet i to perioder, først fra 1978 til 1986 og senest fra 1994. Hun blev udnævnt til rådmand efter partifællen Niels Erik Eskildsens pludselige død.

Politikere fra SF
Medlemmer af Aarhus Byråd
Pædagoger fra Danmark
Rådmænd i Aarhus
John Wagner

John Wagner (født 19. marts 1956) er en dansk journalist og administrerende direktør for De Samvirkende Købmænd.

Wagner er uddannet journalist. Han blev 1979 politisk reporter ved Jyllands-Posten, var 1982-1984 leder af avisens politiske redaktion og souschef for JP's redaktion i København. Derefter kom han til Weekendavisen og Børsens Nyhedsmagasin, hvor han også beskæftigede sig med det politiske stof. Senere blev han politisk redaktør og debatredaktør ved Berlingske Tidende indtil han i 1988 blev generalsekretær i Det Konservative Folkeparti.

Han forlod stillingen i 1992, da Tamilsagen begyndte at rulle og blev direktør for Arbejdsløshedskassen for Selvstændige Erhvervsdrivende. Siden 1995 har han været direktør for De Samvirkende Købmænd. Fra 1. januar 2011 medlem af DR's bestyrelse – udnævnt af sin partifælle, kulturminister Per Stig Møller.

Bibliografi 
 Den danske model – en bog med Palle Simonsen om Danmark efter genopretningen (medforfatter og redaktør, 1986)
 Om forholdet mellem ministre og deres embedsmænd – På ministerens vegne (medforfatter, 1987)

Journalister fra Danmark
Erhvervsfolk fra Danmark
Journalister ved Weekendavisen
Journalister ved Berlingske
Medlemmer af DRs bestyrelse (tidligere Radiorådet)
Personer i Kraks Blå Bog
John Winther (politiker)

John Winther (født 25. juli 1935 i København død 22. december 2017) var en dansk politiker, der fra 1978 til 2000 var borgmester i Frederiksberg Kommune, valgt for Det Konservative Folkeparti. Han er desuden tidligere folketingsmedlem.

Winther har realeksamen fra Metropolitanskolen og tog efterfølgende en handelsuddannelse. Han var elev og senere assistent i forsikringsselskabet Hafnia, og blev i 1966 reklamechef i Nordisk Fiat A/S. I 1972 blev han vicedirektør samme sted.

Han begyndte sin politiske karriere i 1959, hvor han blev formand for Konservativ Ungdom i København. Det var han frem til 1961. Han blev medlem af Frederiksberg Kommunalbestyrelse i 1964, og var 1970-1971 og igen 1977-1978 medlem af Folketinget. I 1978 blev han borgmester. Han var medlem af Hovedstadsrådet og formand for HT 1994-1998. Winther trak sig som borgmester i 2000, og er dermed en af de længst siddende borgmestre i Danmark. Hans efterfølger blev Mads Lebech.

Fra 1990 til 1997 var han næstformand for Det Konservative Folkeparti, og i 1988-1993 var han formand form Civilforsvarsforbundet og fra 1996 formand for Samvirket Folk og Forsvar. Han har desuden været formand for Frederiksbergbaneselskabet i 8 år og medlem af Beredskabskommissionen 1982-2001.

2001 blev han Kommandør af Dannebrog. Han bar også Den Islandske Falkeorden og Hjemmeværnets Fortjensttegn.

Kilder 
 70 år i morgen: Frederiksbergs ekskonge Politiken, 24. juli 2005

Eksterne henvisninger 
 

Erhvervsfolk fra Danmark
Folketingsmedlemmer i 1970'erne
Tidligere folketingsmedlemmer fra Det Konservative Folkeparti
Borgmestre på Frederiksberg
Personer fra København
Kommandører af Dannebrog
Borgmestre fra Det Konservative Folkeparti
Personer i Kraks Blå Bog (afdøde)
Jim Moran

James Patrick "Jim" Moran Jr. (født 16. maj 1945 i Buffalo, New York) har repræsenteret det 8. distrikt i Virginia i Kongressen siden 1991. Han er medlem af det demokratiske parti.

Hans broder Brian Moran, er medlem af Virginia House of Delegates.

Eksterne henvisninger 

Personer fra New York
Medlemmer af USA's kongres for det demokratiske parti
Rurouni Kenshin

er en japansk manga og anime skrevet af Nobuhiro Watsuki. Mangaen er på 28 bøger. Tv-serien er på 95 episoder. Det er to OVAs, Rurouni Kenshin: Tsuioku Hen, på 4 episoder, og Rurouni Kenshin: Seishou Hen, som er på 2 episoder. I tillæg er der blevet lavet en spillefilm kaldet Rurouni Kenshin: Ishin Shishi no Requiem som varer 90 minutter.

Rurōni er et kunstord udtænkt af forfatteren, som betyder så meget som "vandringsmand" eller "vagabond". Kenshin er navnet på hovedpersonen. Historien udspiller sig i den tidlige Meiji-tid i Japan og fortæller om en samurai, der må gøre opgør med sin fortid som attentatmand i tiden med Bakumatsu-urolighederne.
Guldbrokadelejren

Guldbrokadelejren (Le Camp du Drap d'Or fransk og Field of Golden Cloth engelsk) er et sted i Balinghem mellem Guînes og Ardres ved Calais i Frankrig. Fra 7. juni til 24. juni 1520 fandt et spektakulært møde mellem Frans 1. af Frankrig og Henrik 8. af England sted her i den hensigt at knytte venskabsbånd mellem de to konger efter den engelsk-franske traktat i 1518.

Baggrund 
Dengang gjorde to stormagter gjorde sig gældende i det kontinentale Europa: Frankrig under Frans 1. og Habsburg-monarkiet under kejser Karl 5. Det engelske kongerige var stadig en underordnet magtfaktor, og begge stormagter forsøgte at indgå alliancer med Henrik 8. I 1518 blev London-traktaten (1518), en ikke-angrebspagt mellem de større europæiske lande, indgået for at begrænse den osmanniske ekspansion i Europa.

Se også 

Englands historie
Frankrigs historie
Ionkanal

Ionkanaler er poreformede proteiner, der hjælper med at etablere og kontrollere den lille spændingsgradient over plasmamembran i alle levende celler ved at tillade gennemstrømningen af ioner i retning af, men aldrig imod, deres elektrokemiske gradient.

Spændingsstyrede ionkanaler 
Spændingsstyrede ionkanaler (en. Voltage-gated ion channel) er sædvanligvis ionspecifikke, og man har identificeret kanaler for Na+, K+, Ca2+ og Cl–.

Ligandstyrede ionkanaler 

Ligandstyrede ionkanaler (:en: Ligand-gated ion channel, LGIC eller LIC) for Na+, K+, Ca2+ og Cl– omfatter bl.a. familier af receptorer for neurotransmitterne
 serotonin eller 5-hydroxytryptamin (5-HT3 receptor),
 acetylcholine (nAChR efter en. nicotinic acetylcholine receptor) og
 GABA, gamma-aminosmørsyre eller gamma-aminobutansyre (GABAA receptor)

Mekanosensitive ionkanaler 

Mekanosensitive ionkanaler (:en: Mechanosensitive channels) kan aktiveres af tryk eller vibrationer

Lysstyrede ionkanaler 

Lysstyrede ionkanaler (:en: Light gated channels) kan aktiveres af lys af en bestemt bølgelængde som f.eks.
 :en: Channelrhodopsin

Temperaturstyrede ionkanaler 

Temperaturstyrede ionkanaler kan aktiveres ved bestemte temperaturer
 TRP ionkanaler (:en: Transient receptor potential channel)

Se også 

 Aktionspotential
 Cystisk fibrose
 Cellemembran
 Hyperpolarisering
 Kaliumkanal
 Membranproteiner
 Natrium-kalium-pumpen

Referencer 

Proteiner
Biofysik
Musikstykke

Et musikstykke eller en komposition er et værk for et eller flere musikinstrumenter. Kompositioner skrives af komponister i dag ofte ved brug af computersoftware, men før dennes tid, brugte man håndskrevne noder.

Stykke

en:Musical composition
Kyaraben

er en slags bento, der indeholder mad, som skal forestille mennesker, figurer fra populære medier, dyr og planter.

Referencer

Mad fra Japan
Kolmanskop

Kolmannskuppe (også Kolmanskuppe med kun ét n eller Kolmanskop er en spøgelsesby i det sydlige Namibia få kilometer inde i landet fra Lüderitz. Det var tidligere en lille minedriftslandsby og er nu et populært turistmål, der drives af den fælles virksomhed NAMDEB (Namibia-De Beers).

Weblinks
 Indsamling billeder Kolmanskop 2012 (Tysk)

Byer i Namibia
Connecticut Western Reserve

Connecticut Western Reserve (også blot Western Reserve) var et landområde, som var en del af Northwest Territory, som Connecticut krævede i forbindelse med opdelingen af Northwest Territory i selvstændige stater. Området blev ved afgørelse truffet af Connecticut Land Reserve henført til den nye stat Ohio, og indgår i dag som en del af det nordøstlige Ohio.

Eksterne links 
 Western Reserve Historical Society, Cleveland, Ohio
 Research Guide to Connecticut's "Western Lands" or "Western Reserve"
 Connecticut Western Reserve artikel på H2G2.
 Encyclopedia of Cleveland History 
 History of the Western Reserve
 Firelands Historical Society

USA's historie
Insekthotel

Et insekthotel (også sjældnere insektasyl eller insektkasse), er en kunstigt skabt habitat har til formål at tilvejebringe gode opholdssteder for insekter. Insekthoteller har siden 1990'erne været brugt af gartnere og biologilærere. 

Insekter
Kaliumkanal

En kaliumkanal er den mest udbredte type ionkanal, den findes i stort alle slags levende organismer. Kaliumkanaler danner kaliumselektive porer som gennemhuller cellemembraner. De findes i mange celletyper og kontrollerer et stort antal forskellige funktioner.
I exciterbare celler, som neuroner, er kaliumkanaler med til at forme aktionspotentialet og bestemme hvilemembranpotentialet.

Mennesket har ca. 80 gener for kaliumkanalproteiner.

Opbygning
Kaliumkanaler er tetramerer, hvor fire identiske proteinenheder tilsammen danner et symmetrisk (C4) kompleks, hvor den ionledende pore er i centrum.

Typer af kaliumkanaler
Der findes mange typer kaliumkanaler, som aktiveres på bestemte måder og som har forskellige roller i den transmembranale spændingsændringer. 
Kaliumkanaler kan aktiveres ved tilstedeværelse af calciumioner eller andre signalmolekyler, såsom neurotransmitter, hvor andre åbner eller lukker når der sker ændringer i spændingsforskellen over membranen (transmembranpotentialet).

I neuroner forekommer forskellige typer kaliumkanaler, som har forskellige roller i fx aktionspotentialet. 
Kd er ansvarlige for repolariseringen efter influx af natriumioner har forårsaget en depolarisering. D'et står for 'delayed', hvilket oversat til dansk betyder 'forsinket'. Disse kanaler påvirkes ved ca samme spændingsforskel som natriumkanalerne, men åbner forsinket, hvilket er årsagen til navnet. 
Kl er altid åbne. L'et står for 'leak' eller 'læk' på dansk. 
Ka har en rolle i refraktærperioden. A'et står for aminopyradin, hvilket skyldes at dette stof blokerer kanalen. Det var med dette stof at man først påviste, at Ka er forskellige fra andre kaliumkanaler.

Blokkering 

Forskellige organiske stoffer kan blokere kaliumkanalerne, som aminopyridin, kokain, capsaicin, stryknin og kinin.

Forskellige dyregifte som toksiner fra skorpion, søannemone, slanger, havsnegle (se :en:cone snails) og edderkopper.

Forskellige ioner som barium, cadmium, calcium, cæsium, gadolinium og lithium natrium og zink.

Se også 

 Aquaporin
 Natriumpumpe
 Vandtransport (biologi)

Proteiner
Caroline af Ansbach

Caroline af Ansbach (1. marts 1683 – 20. november 1737) var en tysk prinsesse, der var dronning af Storbritannien og Irland fra 1727 til 1737.

Hun var datter af markgrev Johan Frederik af Brandenburg-Ansbach og gift med kong Georg 2. af Storbritannien.

Biografi 
Caroline blev født 1. marts 1683 i Ansbach som datter af markgrev Johan Frederik af Brandenburg-Ansbach og Eleonore af Sachsen-Eisenach. Da Caroline var tre år gammel, døde hendes far af kopper, og den nye markgreve i Ansbach blev Carolines endnu mindreårige halvbror, Christian Albrecht. Hun blev gift 1705 med den daværende kurprins Georg af Hannover, og fulgte med ham til Storbritannien, da hans far blev kong Georg I af Storbritannien 1714.

Hun havde stor indflydelse på sin mand, selv om han ofte var hende utro. Når Georg II befandt sig i udlandet var hun landets regent. 

Hun var beskytter for flere fremtrædende forfattere og politikere.

Caroline døde 1737 under en operation for brok.

Børn 
 Frederik Ludvig, (1707-1751).
 Anne, (1709-1759). Gift med Vilhelm 4. af Nederlandene
 Amelia, (1711-1786)
 Caroline, (1713-1757)
 George William, (1717-1718)
 Vilhelm August, hertug af Cumberland, (1721-1765)
 Maria, født 5. marts 1723, død 14. januar 1772. Gift med Frederik 2. af Hessen-Kassel.
 Louise, født 1724, død 1751, gift med Frederik V af Danmark.

Huset Hohenzollern
Huset Hannover
Ikke-regerende dronninger af Storbritannien
Dronninger af Irland
Personer fra Ansbach
Tyskere i 1700-tallet
Briter i 1700-tallet